Deg ixef amezwaru nesfahm-d d acu i d tasuqilt ɣef leḥsab imsuɣal imeqqranen, d iswiines, d tewtilin-is, d wassaɣ yellan gar tsuqilt d yisegza nniḍen, nebder-d acḥal n tewsatin yellan deg tsuqilt yal yiwet s tbadut-is d yimedyaten-is akked wuguren akk i yezmer umsuɣel ad d-yemmager deg umecwar-ines, akken diɣ nebdr-d acu yettusuqlen seg teqbaylit ɣer tefransist, d tefransist ɣer teqbaylit. Ma di taggara n yixef-agi newwi-d awal ɣef tarrayin d itikniten ilaqen akken ad nexdem tasuqilt iwatan.